CELEX: 22012D1018(01)
Language: hu
Date: 2012-10-03 00:00:00
Title: Az EU–Jordánia Társulási Tanács ajánlása ( 2012. október 3. ) az EU–Jordánia ENP cselekvési terv végrehajtásáról

18.10.2012   
            
            
               HU
            
            
               Az Európai Unió Hivatalos Lapja
            
            
               L 287/13
            
         AZ EU–JORDÁNIA TÁRSULÁSI TANÁCS AJÁNLÁSA
   (2012. október 3.)
   az EU–Jordánia ENP cselekvési terv végrehajtásáról
   AZ EU–JORDÁNIA TÁRSULÁSI TANÁCS,
   tekintettel az egyrészről az Európai Közösségek és tagállamaik, másrészről a Jordán Hásimita Királyság közötti társulás létrehozásáról szóló Euro-Mediterrán megállapodásra (1) (a továbbiakban: megállapodás) és különösen annak 91. cikkére,
   mivel:
   
               (1)
            
            
               A megállapodás 91. cikke feljogosítja az EU–Jordánia Társulási Tanácsot arra, hogy megfelelő ajánlásokat tegyen a megállapodás célkitűzéseinek elérésére.
            
         
               (2)
            
            
               A megállapodás 101. cikke meghatározza, hogy a megállapodás felei meghozzák azokat az általános vagy különös intézkedéseket, amelyek ahhoz szükségesek, hogy teljesíthessék a megállapodás szerinti kötelezettségeiket, és gondoskodnak arról, hogy a megállapodásban meghatározott célkitűzések teljesüljenek.
            
         
               (3)
            
            
               A megállapodás felei jóváhagyták az EU–Jordánia európai szomszédságpolitikai cselekvési terv (a továbbiakban: ENP cselekvési terv) szövegét.
            
         
               (4)
            
            
               Az ilyen jellegű végrehajtásra vonatkozóan a felek által hozott, gyakorlati útmutatóul szolgáló konkrét lépések kidolgozásának és elfogadásának köszönhetően az ENP cselekvési terv elősegíti a megállapodás végrehajtását.
            
         
               (5)
            
            
               Az ENP cselekvési terv kettős célja egyrészt a megállapodásban rögzített kötelezettségek felek által történő teljesítése érdekében hozott konkrét lépésekre irányul, másrészt a megállapodás általános célkitűzéseinek megfelelően tágabb keretet biztosít az EU és Jordánia közötti kapcsolatok megerősítéséhez a gazdasági integráció magasabb szintjének elérése és a politikai együttműködés elmélyítése érdekében,
            
         ELFOGADTA A KÖVETKEZŐ AJÁNLÁST:
   Egyetlen cikk
   A Társulási Tanács ajánlja a feleknek az ENP cselekvési terv (2) végrehajtását, amennyiben ez a végrehajtás a megállapodás célkitűzéseinek elérésére irányul.
   
      Kelt Brüsszelben, 2012. október 3-án.
      
         
            a EU–Jordánia Társulási Tanács részéről
         
         
            az elnök
         
         C. ASHTON
      
   
   
      (1)  HL L 129., 2002.5.15., 3. o.
   
      (2)  Lásd a 3302/12 dokumentumot: http://register.consilium.europa.eu